Unibersidad ti Estado ti Cagayan

Ti Unibersidad ti Estado ti Cagayan wenno Cagayan State University, kaaduan nga ammo a kas CSU, ket ti kadakkelan nga unbersidad ti estado iti Tanap ti Cagayan. Addaan ti unibersidad iti 8 a kampus a masarakan kadagiti tallo a kongresional a distrito iti probinsia ti Cagayan iti Filipinas: dagiti kampus ti Aparri, Lal-Lo ken Gonzaga iti umuna a distrito; dagiti kampus ti Piat, Lasam ken Sanchez-Mira iti maika-2 a distrito, ken dagiti kampus ti Caritan ken Carig iti Siudad ti Tuguegarao iti maika-3 a distrito.

Nabukel ti Unibersidad ti Estado ti Cagayan idi Hunio 11, 1978 iti panagtipon ti sigud a Cagayan Valley College of Arts and Trades ken ti Northern Luzon State College of Agriculture ken iti pannakaiyakar dagiti kurso iti kolegio manipud iti Cagayan Valley Agricultural College, Aparri Institute of Technology, Aparri School of Arts and Trades, Bukig National Agricultural and Technical School, Gonzaga National Agricultural and Technical School, Sanchez Mira Rural and Vocational School ken Western Cagayan School of Arts and Trades.

Ididiaya ti unbersidad dagiti kurso iti nawaya nga ar-arte, siensia sosial, linteg, medisina, komersio ken ekonomika, natural a siensia, inheniera, teknolohia, agrikultura ken pagtagilamesan, edukasion , teknolohia ti inpormasion, ken dadduma pay.

Idi Marso 2004, nadutokan ni Dr. Roger P. Perez, sigud nga ehekutibo a mangiturturong iti Commission on Higher Education (CHED), kas baro ken maikatlo a presidente ti sistema ti CSU.

Addaan ti unibersidad iti aganay a 10,400 nga estudiante itikolegio, 600 kadagitoy ti estudiante a graduado. Iti kada tawen, aganay a 4,000 a baro nga estudiante iti umuna a tawen iti kolegio ti maaw-awat, agarup 2,000 met nga estudiante met ti agleppas iti kada panagtuturpos.

Cagayan